GiliGold/VAD_KnessetCorpus huggingface dataset:
אביגדור יצחקי: אגב, כיושב-ראש קואליציה אני לא מבין למה אין רציפות שלטונית.
אביגדור יצחקי: דברים עברו בכנסת הקודמת, ובכנסת הזאת זה לא עובר.
אביגדור יצחקי: אם רוצים להפיל משהו, שיפילו אותו בהצבעות על קריאה שנייה ושלישית.
אביגדור יצחקי: למה צריך כלים כאלה?
אביגדור יצחקי: למה בכלל היה צריך להחליט אם להשאיר או לא להשאיר?
אביגדור יצחקי: צריך היה להעביר את הכול לוועדות, והוועדות יעשו מה שהן רוצות.
אביגדור יצחקי: זו דעתי.
אביגדור יצחקי: אני רוצה לומר כמה דברים: קיבלתי פתק מהעוזרים שלי מייד אחרי כן, כתבו שהיתה טעות בהצבעה על חיילים משוחררים, והתוצאה היא 11-13 לטובתנו, ולא להיפך.
אביגדור יצחקי: לפני שעה בערך קיבלה היועצת המשפטית של הוועדה הודעה מהעוזרים שלי, כשהם ראו שאני לא מגיב – כי אני רק בן אדם.
אביגדור יצחקי: אני לא יכול גם להסתכל על הכול, גם לדבר, גם לראות מה קורה.
אביגדור יצחקי: לפני שעה הודיעו ליועצת המשפטית.
גדעון סער: אביגדור, האנשים הלכו הביתה, הם לא ידעו מה קיבלת.
אביגדור יצחקי: לפני שעה הודענו על כך ליועצת המשפטית של הוועדה.
אביגדור יצחקי: לכן זה לא עכשיו.
אביגדור יצחקי: אני אומר לכם: זו טעות.
אביגדור יצחקי: לא יכול להיות משהו אחר.
אביגדור יצחקי: אם אתם רוצים לעשות דברים דרך טעויות, זו לא דרך ישרה בעיני.
ראובן ריבלין: איזו יועצת משפטית?
אביגדור יצחקי: היועצת המשפטית ארבל.
ארבל אסטרחן: שאלו אותי אם זאת היתה התוצאה.
ארבל אסטרחן: הסתכלתי ואמרתי שכן.
ראובן ריבלין: את לא אומרת שהיתה טעות, את אומרת שזאת היתה התוצאה.
אביגדור יצחקי: קודם כול, אם ההצבעה היתה שמית,
רוחמה אברהם-בלילא: אני רוצה לומר משהו על ההקראה.
רוחמה אברהם-בלילא: היועצת המשפטית כאן.
רוחמה אברהם-בלילא: ברגע שנותנים לי, אני מקריאה את הרשימה השמית.
רוחמה אברהם-בלילא: זה עובר גם דרך מנהלת הוועדה וגם דרך היועצת המשפטית של הוועדה.
רוחמה אברהם-בלילא: אם היא ראתה שטעיתי, היא יכולה לומר שטעיתי בהקראה.
רוחמה אברהם-בלילא: אבל לא היתה אמירה כזאת של היועצת המשפטית.
ראובן ריבלין: היא מאשרת את ההצבעה.
רוחמה אברהם-בלילא: והיא מאשרת את ההצבעה השמית.
רוחמה אברהם-בלילא: אתה טוען שיש טעות מסוימת, בסדר.
אביגדור יצחקי: רגע.
אביגדור יצחקי: אם ההצבעה היתה שמית,
רוחמה אברהם-בלילא: היא לא היתה שמית.
שלי יחימוביץ': היא היתה שמית.
חיים אורון: היתה הצבעה שמית, וקולט נמנעה.
נורית אלשטיין: כששאלו מי נמנע, קולט אמרה שהיא.
נורית אלשטיין: זה רשום.
אביגדור יצחקי: בכל הכבוד לכולם, יש פרוטוקול.
רוחמה אברהם-בלילא: אני מבקשת דבר אחד.
רוחמה אברהם-בלילא: יש פרוטוקול של הוועדה.
רוחמה אברהם-בלילא: אני מציעה שלפני תום הישיבה נשמע את הפרוטוקול של הוועדה ותחליטו ביניכם מה עושים.
רוחמה אברהם-בלילא: בינתיים אני מציעה להמשיך בהצבעה, את הנושא הזה אני משאירה פתוח ברגעים אלו.
ראובן ריבלין: אני רוצה להציע הצעה ליצחקי.
ראובן ריבלין: אני רוצה לומר לך: אתה לא טוען, חלילה, שאתה רוצה רוויזיה.
ראובן ריבלין: אתה טוען שהיתה טעות בהקראה והתוצאה היתה אחרת.
ראובן ריבלין: היועצת המשפטית אינה מאשרת את זה.
אביגדור יצחקי: על סמך מה?
רוחמה אברהם-בלילא: יש לה הפתק.
ראובן ריבלין: חבר הכנסת יצחקי, רק רגע.
ראובן ריבלין: שמע אותי עד הסוף.
אביגדור יצחקי: יש לך הפתק?
אביגדור יצחקי: מה זה?
ארבל אסטרחן: זה הפתק…
אביגדור יצחקי: האם ההצבעה היתה שמית?
רוחמה אברהם-בלילא: את בטוחה בקשר לתוצאות של ההצבעה?
אביגדור יצחקי: הפתק כאן הוא הפתק ששלחו לארבל, שבו שאלו אותה: "את בטוחה בקשר לתוצאות ההצבעה…"?
אביגדור יצחקי: היא אמרה שכן, והיא טעתה.
חיים אורון: זה לא רוויזיה.
רוחמה אברהם-בלילא: אתה אומר שטעיתי בהקראה שלי, ואחר כך זה עבר ליועצת המשפטית.
אביגדור יצחקי: כי זאת התשובה שהיא הקריאה, אבל היא הקריאה בטעות.
ראובן ריבלין: כבר הייתי במשברים כאלה, ופתרנו אותם.
ראובן ריבלין: אדוני יושב-ראש הקואליציה, היה משבר כזה בקדנציה הקודמת.
ראובן ריבלין: היתה טענה.
ראובן ריבלין: חיכינו לראות את הפרוטוקול.
ראובן ריבלין: אם הטענה שלך נכונה, היא צודקת.
ראובן ריבלין: כי החלטת הוועדה היתה כפי שאתה אומר.
ראובן ריבלין: יש פרוטוקול.
ראובן ריבלין: כשהפרוטוקול יפוענח, אם נראה שטעינו, היושבת-ראש תאמר שהיתה טעות סופר ותיידע.
קריאה: ואם זה לא היה שמי?
קריאה: זה לא היה שמי, אביגדור.
ראובן ריבלין: אני מודיע לך: כשקולט נמנעה זה לא היה שמי.
חיים אורון: אביגדור.
חיים אורון: בוא נסכים: אם זה היה שמי, ובפרוטוקול יש מה שכל חבר כנסת אמר,
רוחמה אברהם-בלילא: הקצרנית אומרת שזו היתה הצבעה שמית.
אורי אריאל: אביגדור, תקבל את ההצעה.
אורי אריאל: אם אתה צודק, בעוד שלושה ימים זה יתברר.
רוחמה אברהם-בלילא: ועדת הכנסת מתכנסת, אפשר להצביע על זה גם מחר.
חיים אורון: אני חושב שאסור לבצע הצבעה חוזרת.
חיים אורון: אם מהפרוטוקול עולה בבירור שהיתה טעות, נקבל את הטעות.
חיים אורון: אם מהפרוטוקול לא עולה בבירור, אתה תקבל את התוצאה, לדעתי, כי הצבעה חוזרת היא פתח להצבעות חוזרות שכל אחד ירצה משהו.
חיים אורון: הפרוטוקול יכריע.
אביגדור יצחקי: אני לא מסכים, אגיד לך למה.
אביגדור יצחקי: אם ההצבעה היתה שמית, ואפילו חסרים בה כמה שמות,
חיים אורון: יש הקלטה.
אביגדור יצחקי: אני מוכן לעשות יותר מזה.
אביגדור יצחקי: אם ההצבעה היא שמית, אני מקבל את פענוח הפרוטוקול.
אביגדור יצחקי: אם פענוח הפרוטוקול לא ברור, אני מוכן למנות את מר אורון ואת מר מרציאנו ואת יושבת-ראש הוועדה שיקבלו החלטה לגבי הצדק והאמת בפענוח של הפרוטוקול.
רוחמה אברהם-בלילא: אנחנו עוברים לשלב הבא.
רוחמה אברהם-בלילא: זה מקובל עליכם?
רוחמה אברהם-בלילא: בינתיים אין רוויזיה.
אביגדור יצחקי: הדבר הזה מוסכם?
רוחמה אברהם-בלילא: למען הפרוטוקול, בסיום הישיבה ועדת הכנסת אמורה להודיע למליאה מה עלה בגורלם של החוקים שנמצאים לפנינו.
רוחמה אברהם-בלילא: מכיוון שחבר הכנסת יצחקי העלה הצעה בנוגע להצבעה על סעיף מסוים, וסביר להניח שהבעיה לא תיפתר, נעלה את כל מה שהצבענו עליו למליאה, למעט הסעיף הזה – שעליו יוכרז ברגע שתיפתר הבעיה.
רוחמה אברהם-בלילא: בתחילת השבוע הבא.
רוחמה אברהם-בלילא: אני מקווה שנוכל להכריע בעניין הזה.
שלי יחימוביץ': גברתי היושבת-ראש, אני רוצה לבקש בקשה אישית מיושב-ראש הקואליציה.
שלי יחימוביץ': נוכח ההישגים הגורפים שלך בישיבה הזאת, ואני לא צינית, באמת אתה מצליח להשליט את רצונך סעיף אחרי סעיף, אני מציעה שתגלה ג'נטלמניות ולארג'יות ופשוט תגיד שאתה מקבל את ההצבעה.
שלי יחימוביץ': איש לא יינזק.
רוחמה אברהם-בלילא: כיושב-ראש הקואליציה הכי חזק שהיה בבית הזה.
אביגדור יצחקי: גדעון, שמעת מה רוחמה אמרה?
רוחמה אברהם-בלילא: למען החיילים המשוחררים הוא יחתום על זה.
אביגדור יצחקי: אני רוצה להשיב לחברת הכנסת יחימוביץ.
אביגדור יצחקי: אני רוצה להשיב לך במשפט אחד.
אביגדור יצחקי: אני יושב-ראש קואליציה, והתפקיד שלי הוא קודם כול לשרת את זה שהממשלה תוכל לפעול.
אביגדור יצחקי: זוהי דעתי.
אביגדור יצחקי: אני מנסה לפעול בכל כוח השפעתי, ולפעמים עושה דברים שלא כל כך מותרים לי.
אביגדור יצחקי: אני לא רוצה להזכיר כל מיני חקיקות שעשינו בהצבעה טרומית, כל מיני דברים.
גדעון סער: אתה מתכוון להצעת החוק של מיכאל איתן?
אביגדור יצחקי: למה, בשביל מה?
גדעון סער: אחרת אהיה סקרן עד אחרי הישיבה הבאה.
אביגדור יצחקי: ב-SMS אחד תקבל את התשובה.
אביגדור יצחקי: כיושב-ראש קואליציה יש לי שתי אפשרויות.
אביגדור יצחקי: או להגיד: בבקשה.
אביגדור יצחקי: או לעמוד בסיכומים.
אביגדור יצחקי: כמו שאת רוצה שאעמוד בסיכומים אתך, אני עומד בסיכומים עם האנשים שאתם סיכמתי דברים.
אביגדור יצחקי: הדברים האלה לא היו בסיכום.
אביגדור יצחקי: לאור הבקשה, לאור העובדה שאני נגד העניין, אני מוכן לנסות לבקש ממישהו להגיע למצב שבו, למרות מה שהיה, נפצל.
אביגדור יצחקי: אעשה את כל המאמצים.
אביגדור יצחקי: אני לא יכול להבטיח שאצליח.
רוחמה אברהם-בלילא: אנחנו מוכנים לתת לך עשר דקות.
חיים אורון: לא, שזה יידון בשבוע הבא.
חיים אורון: לא יקרה כלום.
חיים אורון: אלוהים אדירים.
חיים אורון: אפשר לפצל מהחוק את הרוב, ו-1% בשבוע הבא.
חיים אורון: שום דבר לא בורח.
אורי אריאל: אפשר לחשוב שכל הוועדות מתכנסות בשמונה בבוקר.
רוחמה אברהם-בלילא: מיצינו את הדיון בעניין הזה, הגענו להסכמה.
רוחמה אברהם-בלילא: סעיף 33 – חוק מס הכנסה (פטור ממס על השכרת דירת מגורים) (הוראת שעה), התש"ן-1990.
רוחמה אברהם-בלילא: כיום ישנה הוראת שעה המעניקה פטור ממס להכנסה מהשכרת דירות מגורים עד לסכום של 3,830 ש"ח לחודש.
רוחמה אברהם-בלילא: הוראת השעה פוקעת בתום 2006.
רוחמה אברהם-בלילא: מוצע להופכה להוראת קבע.
גדעון סער: אני חוזר על עמדתי:
גדעון סער: אסור לפצל את הסעיף הזה מחוק ההסדרים, שכן מדובר בהוראה שמיטיבה עם העם.
חיים אורון: כנראה יש כל מיני עמים.
חיים אורון: מה שמוצע כאן הוא לבטל חוק שחוקק על-פי הסתייגות שלי במליאת הכנסת, שאמר שהבונוס שניתן לבעל דירה, שהוא כפול משכר המינימום – חבר הכנסת סער – עם כל הקואליציה המשותפת והאופוזיציה, כנראה יש מחלוקות מהותיות.
גדעון סער: זו דעתי.
חיים אורון: אני חושב שהתיקון היה נכון, אני חושב שזה בונוס שאין לו הצדקה.
חיים אורון: הוא עולה המון.
חיים אורון: אני יודע שהקואליציה הנוכחית תעביר אותו, כי אנחנו מיטיבים עם העם.
חיים אורון: את מי דופקים, את מי שמסבירים שאין להם כסף.
סמדר אלחנני: אני רוצה להעיר: על כל דבר שזז או עומד במדינת ישראל יש היום מס – על ריבית, על רווחי הון.
אביגדור יצחקי: זה לא דיון מהותי, סליחה.
חיים אורון: היות שנאמר שזה מיטיב עם העם, אז הסברתי.
חיים אורון: אגב, זה נפל בלילה, כשלא שמתם לב, בממשלה שלכם, נגדכם.
חיים אורון: תראו איך הגלגל מסתובב.
ראובן ריבלין: זה הדבר היחיד שעבר באותו לילה.
חיים אורון: זו הסתייגות שלי.
גדעון סער: אז עשית דבר טוב, מה אתה רוצה.
סמדר אלחנני: כל דבר בארץ חייב במס.
סמדר אלחנני: וזאת הוצאה שמציעים שגם היא תחויב במס.
רוחמה אברהם-בלילא: עמדת הממשלה היא להשאיר את הסעיף בחוק ההסדרים.
רוחמה אברהם-בלילא: מי בעד להשאיר את הסעיף במסגרת חוק ההסדרים.
חיים אורון: מרגי, רק שתדע, לאלו שזו הדירה שלהם, אין מס.
חיים אורון: הם פטורים ממס ממילא.
חיים אורון: כל הסיפורים האלה, זה למי שלמעלה.
רוחמה אברהם-בלילא: חבר הכנסת אורון, אתה מפריע לי.
רוחמה אברהם-בלילא: סעיף 34.
רוחמה אברהם-בלילא: תיקון חוק התכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנת הכספים 2003 ו-2004), התשס"ג-2003.
רוחמה אברהם-בלילא: העלאת ההיטל על עובדים זרים החל בשנת 2007 ואילך מ-8% ל-18%, החל ב-1.1.2007.
רוחמה אברהם-בלילא: עמדת הממשלה – להשאיר את זה במסגרת חוק ההסדרים.
רוחמה אברהם-בלילא: סעיף 35.
רוחמה אברהם-בלילא: תיקון חוק מס קנייה (טובין ושירותים), התשי"ב-19592.
רוחמה אברהם-בלילא: הסמכת שר האוצר לקבוע את תשלום המס על סיגריות לפי מחיר המכירה שבין הסיטונאי לקמעונאי.
רוחמה אברהם-בלילא: החוק נשאר במסגרת חוק ההסדרים.
אביגדור יצחקי: אפשר להצביע על כל הסעיפים עד סעיף 39?
שלי יחימוביץ': לא, אני מתנגדת.
רוחמה אברהם-בלילא: גדעון?
רוחמה אברהם-בלילא: אני עוברת לסעיפים 37-36, בעמ' 16-15:
רוחמה אברהם-בלילא: תיקון חוק מס ערך מוסף, התשל"ו-1975.
רוחמה אברהם-בלילא: תיקון חוק הבלו על דלק, התשי"ח-1958.
רוחמה אברהם-בלילא: הסמכת שר האוצר להורות על מקומות הכנסה והוצאה של דלק וטובין.
רוחמה אברהם-בלילא: כמו כן, הסמכת מנהל רשות המסים להטיל עיצום כספים בגובה הבלו על דלק שהוכנס או שהוצא שלא על-פי ההוראות שקבע שר האוצר.
רוחמה אברהם-בלילא: עמדת הממשלה: להשאיר את זה במסגרת חוק ההסדרים.
רוחמה אברהם-בלילא: אני מתחילה לקרוא את סעיף 38.
שלי יחימוביץ': סליחה, גברתי היושבת-ראש, זה מהיר מדי בשבילי.
שלי יחימוביץ': למשל, עכשיו היה לי מה לומר, אבל עברה שנייה עד שהתעשתי.
שלי יחימוביץ': ממילא ההליך הזה מבזה, בואו נעשה אותו קצת פחות מבזה.
רוחמה אברהם-בלילא: אני קוראת את סעיף 38: המס החל על סיווג של עתודה לסיכונים מיוחדים בהון עצמי – הוראת שעה.
רוחמה אברהם-בלילא: המפקח על הביטוח אימץ באחרונה תקן בין-לאומי בחשבונאות, ולפיו מקומה של העתודה לסיכונים מיוחדים של מבטחים ישראליים בהון ולא בסעיף התחייבותי.
רוחמה אברהם-בלילא: סיווג זה מהווה אירוע מס.
רוחמה אברהם-בלילא: בסעיף זה מוצע לפטור ממס 0.17% מהסכום בסיכון הקיים למבטח ישראלי שהיה רשום כעתודה בדוח לשנת 2006.
רוחמה אברהם-בלילא: כמו כן, קביעה כי יתרת סכום העתודה לסיכונים מיוחדים תסווג כהון עצמי בשנות המס 2007 עד 2010, והסכום המחולק ימוסה בכל שנה בהתאם.
שלי יחימוביץ': תנו רגע לקרוא.
שלי יחימוביץ': אני מכירה את חוק ההסדרים, ובכל זאת אני רוצה שזה ייקרא לאט.
אביגדור יצחקי: אז אולי את לא מכירה?
שלי יחימוביץ': אולי לא מספיק טוב כמו חברים אחרים, אולי קטונתי.
רוחמה אברהם-בלילא: אני עוברת לפרק ח' – מסים: גבייה, סעיפים 45-40, בעמ' 16.
רוחמה אברהם-בלילא: את אתנו, שלי?
רוחמה אברהם-בלילא: אבל קודם לכן, בסעיף 39, תיקון חוק כלי הירייה, התש"ט-1949, כתוב "ראו לעיל סעיף 32(1)".
ארבל אסטרחן: כן, הצביעו עליו יחד עם סעיף 32.
רוחמה אברהם-בלילא: לא צריך להקריא.
רוחמה אברהם-בלילא: אנחנו עוברים לפרק ח' – מסים (גבייה), סעיפים 45-40.
רוחמה אברהם-בלילא: האם מוסכם על כולם שזה יהיה בוועדת הכספים?
רוחמה אברהם-בלילא: אני עוברת סעיף סעיף לגבי שאלת הפיצול.
אביגדור יצחקי: כל הנושא של מסים (גבייה), מטרתו להקל את הגבייה ולתת סמכויות ודברים כאלה, על מנת לגבות כספים.
אביגדור יצחקי: למשל, על ארנונה חל חוק המסים (גבייה), וגם על קנסות חנייה.
אביגדור יצחקי: אם מחילים את זה על כל מיני דברים אחרים, זה מאפשר לגבות בצרוה יעילה יותר.
שלי יחימוביץ': איך זה נעשה היום?
אביגדור יצחקי: היום אין להם סמכויות של פקידי גבייה, לכל הגובים האלה.
אביגדור יצחקי: למשל, לרשות השידור יש הצמדה לחוק המסים (גבייה).
שלי יחימוביץ': מים זה דרך רשות המסים?
אביגדור יצחקי: אגב, בעיריות יש חוק המסים (גבייה).
אביגדור יצחקי: כל הנושא של צרכני מים – יש שם חוק המסים (גבייה).
אביגדור יצחקי: לכן אני לא רואה טעם להצביע על כל דבר בנפרד.
אביגדור יצחקי: אם אתם רוצים, נעביר הכול לוועדת הכספים.
אביגדור יצחקי: חבר הכנסת אורון, אתה יכול לתרום לזה שהכול יוצבע בבת אחת.
חיים אורון: תרמתי יותר מדי פה, אני כבר גורם לכעסים.
חיים אורון: אחרי שסופית הפסדתי הצגה, מצדי למשוך עד הבוקר.
אורי אריאל: מארגנים לך פה הצגה.
שלי יחימוביץ': זה נושא מורכב מורכב, אולי לך לא, כי זה בחוק שלך.
שלי יחימוביץ': אי-אפשר לדון בו במסגרת חוק ההסדרים.
שלי יחימוביץ': צריך לדון בו בשקט, ללמוד את החומר.
שלי יחימוביץ': שבועיים לא יספיקו.
שלי יחימוביץ': לי הם לא יספיקו, ואני חברה בוועדת הכספים.
ראובן ריבלין: שלי, ברשותך, אני מסכים אתך במאה אחוז.
ראובן ריבלין: חוק זה מקומו לא יכירנו בחוק ההסדרים.
ראובן ריבלין: עם זאת, החוק הוא מקשה אחת.
ראובן ריבלין: או הוא נשאר בחוק ההסדרים או הוא לא נשאר.
ראובן ריבלין: אין טעם לפצל את ההצבעה.
שלי יחימוביץ': אני מדברת על כלי ירייה, עובדים זרים, חוק המים חוק החברות, חוק העמותות ובעלי החיים.
שלי יחימוביץ': כל זה.
שלי יחימוביץ': השימוש בפקודת המסים לצורך העניין הזה מורכב מאוד.
שלי יחימוביץ': אני מודה, אני לא מבינה במסים.
שלי יחימוביץ': מקומו של החוק לא יכירנו בחוק ההסדרים.
אביגדור יצחקי: את טועה, אגיד לך למה.
ראובן ריבלין: יש אחד מהם שאת בעדו?
שלי יחימוביץ': אין לי מושג.
שלי יחימוביץ': אני מודה, אני לא מבינה במסים, צריך ללמוד את זה.
אביגדור יצחקי: אני רוצה להסביר לך, הדברים האלה, אם הם לא קיימים, לפעמים זה מביא למצב שלא משלמים.
שלי יחימוביץ': אני לא נגד.
אביגדור יצחקי: אני רק אומר שלפי דעתי בסוף המדינה נדרשת לשלם שכר בכל מיני מקומות כאלה.
חיים אורון: זו מקשה אחת, זו ועדת כספים.
חיים אורון: זה לא צריך להיות בחוק ההסדרים.
חיים אורון: אם זה בחוק ההסדרים, נצביע נגד.
חיים אורון: אחרי שניפול, נעביר את זה לוועדת הכספים.
שלי יחימוביץ': אני רוצה להדגיש שאני לא מתנגדת לסעיף הזה.
שלי יחימוביץ': אני רק רוצה ללמוד אותו בצורה נורמלית, כמחוקקת רצינית, לפני שאצביע עליו.
אביגדור יצחקי: אני בעד להצביע על כל הפרק.
שלי יחימוביץ': אני בעד שנעביר אותו לחקיקה רגילה.
גדעון סער: אם יהיו ויתורים, בסדר.
גדעון סער: ייתנו – יקבלו.
גדעון סער: לא ייתנו – לא יקבלו.
רוחמה אברהם-בלילא: עשינו הפסקה בדיון, כדי שנעלה את הצעת הפיצול שלנו.
רוחמה אברהם-בלילא: יושב-ראש הקואליציה רוצה להצביע היום על הפיצולים במליאה.
רוחמה אברהם-בלילא: חברי הכנסת מוזמנים להישאר ולהצביע על הפיצולים גם במליאה.
רוחמה אברהם-בלילא: הדיון יתחדש ברגע שוועדת הכנסת תסיים את הדיון על התקציב.
רוחמה אברהם-בלילא: אני עוברת להצבעות סעיף סעיף על פרק ח' – מסים (גבייה).
רוחמה אברהם-בלילא: סעיף מס' 40 – תיקון חוק כלי הירייה, התש"ט-1949.
רוחמה אברהם-בלילא: החלת פקודת המסים (גבייה) על אגרות לקבלת רישיון לכלי ירייה.
רוחמה אברהם-בלילא: עמדת הממשלה – להשאיר.
רוחמה אברהם-בלילא: אני לא מצביעה על הוועדה, אלא על פיצול.
רוחמה אברהם-בלילא: עמדת הממשלה היא להשאיר את זה בחוק ההסדרים.
רוחמה אברהם-בלילא: ה צ ב ע ה בעד – 8 נגד – 7
רוחמה אברהם-בלילא: סעיף 41 – תיקון חוק עובדים זרים, התשנ"א-1991.
רוחמה אברהם-בלילא: החלת פקודת המסים (גבייה) על אגרת בקשה ודמי היתר להעסקת עובד זר.
ראובן ריבלין: כדי שלא תהיה טעות, היו רק 16.
רוחמה אברהם-בלילא: קיבלתי פתק שכתוב בו: בעד – 8, נגד – 7.
ראובן ריבלין: רוחמה אברהם, גדעון סער, שלי יחימוביץ, חיים אורון, רובי ריבלין, אורי אריאל.
ראובן ריבלין: הנה פרוש.
רוחמה אברהם-בלילא: אני שמחה שהיית ער לכך, אני שמחה עוד יותר...
ראובן ריבלין: לא רציתי שבעוד שעתיים יגידו שלא היה בסדר.
רוחמה אברהם-בלילא: מי בעד השארת סעיף מס' 41 בחוק ההסדרים?
יורם מרציאנו: רוחמה, יש פה אחד, תספרי...
רוחמה אברהם-בלילא: אז לא מרימים את האצבע.
יורם מרציאנו: מרימים, אולי לא סופרים טוב.
יורם מרציאנו: לא יכול להיות הפרש של קול אחד.
ראובן ריבלין: זו עובדה.
יורם מרציאנו: אולי מישהו לא סופר טוב, אולי זאת העובדה?
חיים אורון: בדוק קיזוזים.
חיים אורון: תעשה ספירת מלאי.
קריאה: שנלר מקוזז עם אורלב.
קריאה: חילו מקוזזת עם דב חנין.
קריאה: מהגמלאים גלנטי ושטייניץ.
קריאה: זה מה שידוע לי.
ראובן ריבלין: יש אנשים, למה הם לא מצביעים?
ראובן ריבלין: קולט, נודלמן, גלזר.
חיים אורון: הפעם תספרו ברצינות.
רוחמה אברהם-בלילא: הצבעה על סעיף 41, מי בעד השארתו בחוק ההסדרים.
רוחמה אברהם-בלילא: ה צ ב ע ה בעד – 10 נגד – 7
אביגדור יצחקי: היועצת המשפטית של הוועדה אומרת שבמליאה צריך להצביע רק על הפיצולים, והשאר זו הודעה.
אביגדור יצחקי: על ההודעה צריך להצביע?
ארבל אסטרחן: על מה שיוצא מהחוק מצביעים.
ארבל אסטרחן: על מה שהולך לוועדות – זו הודעה.
אביגדור יצחקי: למה אתה מחזיק פה את כל חברי הכנסת מהאופוזיציה והקואליציה שנמצאים בבניין?
גדעון סער: מה זה משנה, על הפיצולים יש קונסנזוס.
אביגדור יצחקי: זה מה שאני אומר, אין טעם להחזיק את כולם.
אביגדור יצחקי: ממילא יש קונסנזוס.
אביגדור יצחקי: הפיצולים הם ההצבעה היחידה.
גדעון סער: על הפיצולים אין בעיה.
אורי אריאל: אביגדור, שחרר את כולם.
חיים אורון: גדעון, למה אין שום בעיה?
חיים אורון: אם נפיל את הפיצולים, נתחיל בחגיגה.
גדעון סער: בסדר, אני לא נותן התחייבות.
גדעון סער: אולי במליאה נשנה את עמדתנו לעניין הפיצולים.
אביגדור יצחקי: אני משחרר את הקואליציה, לכו תצביעו נגד הפיצולים, הכול יהיה בסדר.
גדעון סער: אני לא אומר מה תהיה עמדתי.
גדעון סער: אני לא נותן הבטחה, כי אני לא רוצה להפר אותה.
ראובן ריבלין: זה כאילו המליאה תחליט שזה יישאר בחוק ההסדרים.
ראובן ריבלין: חיים עשה מעשה נסים, נסים זאב.
חיים אורון: אני חוזר בי.
גדעון סער: אם אורון חוזר בו, גם אני חוזר בי.
רוחמה אברהם-בלילא: סעיף 42 – תיקון חוק המים, התשי"ט-1959.
רוחמה אברהם-בלילא: החלת פקודת המסים (גבייה) על אגרה בעד הגשת בקשות לרישיונות הקמה והפקה ולהיתרים שונים הנדרשים בהתאם לחוק המים.
רוחמה אברהם-בלילא: מי בעד השארתו בחוק ההסדרים?
רוחמה אברהם-בלילא: סעיפים 44-43 – תיקון חוק החברות התשנ"ט-1999.
רוחמה אברהם-בלילא: תיקון חוק העמותות התש"ם-1980.
רוחמה אברהם-בלילא: החלת פקודת המסים (גבייה) על אגרת רישום ואגרה שנתית שחברה ועמותה משלמות לרשם החברות ולרשם העמותות.
רוחמה אברהם-בלילא: סעיף 45 – תיקון פקודת מחלות בעלי חיים [נוסח חדש], התשמ"ה-1985.
רוחמה אברהם-בלילא: החלת פקודת המסים (גבייה) על אגרות עבור בדיקות לחיסון ולהזנה של בעלי חיים.
רוחמה אברהם-בלילא: אנחנו עוברים לפרק ט' – תקשורת.
רוחמה אברהם-בלילא: האם מוסכם שכל פרק ט' – תקשורת יעבור לוועדת הכלכלה, אדוני יושב-ראש הקואליציה?
אביגדור יצחקי: על זה אפשר להצביע בפעם אחת?
גדעון סער: אני מודיע מראש שאני תומך בפיצול.
גדעון סער: אם עמדתי לא תתקבל, אני בעד.
גדעון סער: אני מסכים עם עמדת יושב-ראש הקואליציה לעניין הוועדה.
גדעון סער: עם זאת, לשאלת הפיצול, אני מוכרח לפצל את זה.
אביגדור יצחקי: אני אומר לך, אם אתה לא מצביע על כל הפרק עכשיו, אני מעביר את זה לוועדת כספים.
גדעון סער: אל תאיים עלי.
אביגדור יצחקי: אי-אפשר להצביע על כל הפרק הזה?
גדעון סער: אני מוכן להצביע על כל הפרק יחד, אם זה מה שאתה רוצה.
אביגדור יצחקי: אני מבקש ממך כבר שעה.
גדעון סער: אבל עמדתי היא שצריך לפצל.
יורם מרציאנו: אנחנו מגינים על יושב-ראש הוועדה, חבר הכנסת כחלון, שביקש להעביר את זה לוועדת הכלכלה.
יורם מרציאנו: אנחנו תומכים בו.
רוחמה אברהם-בלילא: זה היה דו-שיח של חירשים.
שלי יחימוביץ': אני מתנגדת לעשות את זה ברצף.
שלי יחימוביץ': יש גבול להתבזות שאנחנו יכולים להתבזות, גם בהליך המבזה הזה.
אביגדור יצחקי: מה זה "להתבזות"?
אביגדור יצחקי: ועדת הכלכלה היא באופוזיציה, תעשו שם מה שאתם רוצים, תפילו את כל החוקים.
אורי אריאל: מי זה "אתם"?
אורי אריאל: היא באופוזיציה?
אביגדור יצחקי: זו פרובוקציה.
רוחמה אברהם-בלילא: אני עוברת לפרק ט' – תקשורת (סעיפים 47-46.
רוחמה אברהם-בלילא: סעיף 46(1),(2) ו-(8) – תיקון חוק התקשורת (בזק ושידורים), התשמ"ב-1982.
רוחמה אברהם-בלילא: הוראות שונות לעניין אישורי סוג; סעיף 4א לחוק התקשורת קובע כי המבקש לחבר דגם של ציוד קצה (לדוגמה מכשיר טלפון מדגם מסוים) לרשת הבזק של בעל רישיון כללי יגיש לשר התקשורת בקשה לקבלת אישור לדגם האמור (להלן – אישור סוג).
רוחמה אברהם-בלילא: אני מדלגת.
רוחמה אברהם-בלילא: נשאר בחוק ההסדרים.
רוחמה אברהם-בלילא: סעיף 46(3) – תיקון חוק התקשורת (בזק ושידורים), התשמ"ב-1982.
רוחמה אברהם-בלילא: פירוט הנושא הוא מ"מתן סמכות" עד ל-"רדיו ספרתי (דיגיטלי)".
שלי יחימוביץ': למה זה צריך להיות בחוק ההסדרים אם אין לזה משמעות תקציבית.
שלי יחימוביץ': תגידו לי למה?
רוחמה אברהם-בלילא: החוק נשאר בחוק ההסדרים.
רוחמה אברהם-בלילא: סעיף 46(4), (5) ו-(6) – תיקון חוק התקשורת (בזק ושידורים), התשמ"ב-1982.
רוחמה אברהם-בלילא: מ"הגדלת שיעור העיצומים" ועד "המפורטות בחוק".
רוחמה אברהם-בלילא: סעיף 46(7), ו-47, מ"הסעיפים קובעים" עד "לעניינים מינהליים".
גדעון סער: עכשיו הצבעה על הוועדה.
רוחמה אברהם-בלילא: אמרתי מראש – ועדת כלכלה.
גדעון סער: צריך להצביע על זה, לדעתי.
רוחמה אברהם-בלילא: לא, אמרתי מראש.
רוחמה אברהם-בלילא: זו הסכמה.
רוחמה אברהם-בלילא: אני צריכה להצביע על זה שזה עובר לוועדת הכלכלה?
רוחמה אברהם-בלילא: יש הסכמה.
רוחמה אברהם-בלילא: זה נאמר מראש.
רוחמה אברהם-בלילא: כדי למנוע ספק, מי בעד להעביר את זה לוועדת הכלכלה, כל הפרק?
רוחמה אברהם-בלילא: זה עובר לוועדת הכלכלה.
רוחמה אברהם-בלילא: אני עוברת לפרק ח' – מים [צ"ל י'], סעיפים 52-48.
רוחמה אברהם-בלילא: האם מוסכם על כולם שזה יידון בוועדת הכלכלה?
רוחמה אברהם-בלילא: גם פה לעבור סעיף סעיף, או אפשר להצביע יחד?
גדעון סער: אין לי בעיה להצביע על זה כמקשה אחת.
גדעון סער: אני לא יכול לחייב אחרים.
אביגדור יצחקי: זה לא יעבור בוועדה.
שלי יחימוביץ': גברתי היושבת-ראש, אני חייבת לומר לפרוטוקול: העובדה שאנחנו מעבירים את זה לוועדת הכלכלה במסגרת חוק ההסדרים, היא מראש ממעיטה מהחוק הרציני והמורכב הזה, שצריך לדון בו באריכות רבה.
שלי יחימוביץ': היא גוזרת עליו דיון שטחי לחלוטין.
שלי יחימוביץ': אין לחוק הזה מקום בחוק ההסדרים כיוון שהוא מורכב ביותר, ויש לו השלכות מרחיקות לכת על המשק.
שלי יחימוביץ': מן הראוי שהוא לא יהיה בחוק ההסדרים.
אביגדור יצחקי: רפורמת תאגידי המים כבר עברה מזמן.
אביגדור יצחקי: היא קיימת בחוק.
אביגדור יצחקי: זו רפורמה כושלת, שלא הצליחה.
אביגדור יצחקי: יש בה היגיון.
אביגדור יצחקי: אני מודיע פה שמתקיים משא ומתן בין 15 הערים הגדולות ומרכז השלטון המקומי לבין משרד האוצר.
אביגדור יצחקי: אנחנו משאירים את זה בחוק כדי לאפשר את המשך המשא ומתן.
אביגדור יצחקי: ההצבעה בוועדת הכספים כפי שתבוא לידי ביטוי,
חיים אורון: כלכלה.
אביגדור יצחקי: כספים.
אביגדור יצחקי: ועדת הכספים.
גדעון סער: למה כספים?
אביגדור יצחקי: הנושא של ועדת הכספים הוא במים.
אביגדור יצחקי: אגב, גם חוק התאגידים הקודם נידון בוועדת הכספים.
שלי יחימוביץ': העובדה שזה היה בעבר לא מכשירה את השרץ הזה.
מאיר פרוש: יש לי שאלה ליועצת המשפטית.
מאיר פרוש: אני שומע פה מגעים בין השלטון המקומי לאביגדור יצחקי.
אביגדור יצחקי: לא, לא אביגדור יצחקי.
מאיר פרוש: מקובל במליאה שמבקשים לדעת אם שר האוצר הגיע לסיכום כלשהו עם סיעה כזאת או אחרת לפני ההצבעה.
מאיר פרוש: אני רוצה לדעת אם בוועדת הכנסת, כשאנחנו דנים על העברת סעיף כזה לכאן או לוועדה אחרת, האם אנחנו צריכים להיות מודעים לסיכומים בין האוצר לשלטון המקומי?
חיים אורון: ואם יש סיכומים, אז מה?
מאיר פרוש: אין סיכומים?
חיים אורון: הבעיה היא שהם עושים בלי סיכומים.
רוחמה אברהם-בלילא: תשובתו של יושב-ראש הקואליציה על שאלתו של חבר הכנסת פרוש.
מאיר פרוש: שמעתי כאן עכשיו שיש סיכומים.
רוחמה אברהם-בלילא: האם יש סיכומים?
מאיר פרוש: שמעתי שיש סיכומים.
מאיר פרוש: אי-אפשר לומר שאין סיכומים.
מאיר פרוש: אבל יש סיכומים של ...
אורי אריאל: אין סיכומים.
מאיר פרוש: גברתי היושבת-ראש, נאמר שאין סיכומים.
מאיר פרוש: אבל אני שואל אם יש סיכומים, מה המצב.
נורית אלשטיין: זה לא לוועדה.
מאיר פרוש: לא לוועדה, כל סיכום שייעשה?
מאיר פרוש: למעלה צריך לספר לנו על סיכומים, אם ייעשו?
שלי יחימוביץ': למשל זה סעיף שפוגע בחקלאים באופן מובהק.
ראובן ריבלין: לא פוגע, זה רק רשויות.
רוחמה אברהם-בלילא: פקיד האוצר, צא החוצה ודבר אתו בחוץ.
רוחמה אברהם-בלילא: לא הוגן ולא נכון שתנהלו משא ומתן באמצע שוועדת הכנסת מתכנסת.
רוחמה אברהם-בלילא: אם אתה רוצה, צא אתו החוצה.
רוחמה אברהם-בלילא: נעשה הפסקה, אבל לא עכשיו.
שלי יחימוביץ': אולי זה מסגיר מי באמת התעקש כאן על חוק ההסדרים הזה?
רוחמה אברהם-בלילא: שלוש דקות הפסקה.
רוחמה אברהם-בלילא: זהו, זה נגמר.
רוחמה אברהם-בלילא: עוברים לפרק ח' – מים (צ"ל פרק י').
רוחמה אברהם-בלילא: היו חילוקי דעות לגבי הוועדה שבה יידון פרק המים.
רוחמה אברהם-בלילא: מבחינת
רוחמה אברהם-בלילא: כם כל פרק המים ילך לוועדה אחת, אדוני יושב-ראש הקואליציה?
רוחמה אברהם-בלילא: אז אני עוברת סעיף-סעיף.
רוחמה אברהם-בלילא: נצביע גם על פיצול וגם על ועדה.
רוחמה אברהם-בלילא: אני קוראת מעמ' 19, סעיפים 49-48 ו-52(1) – תיקון חוק המים, התשי"ט-1959.
רוחמה אברהם-בלילא: חוק המים – הוראות שעה לשנים 2007 ו-2008.
רוחמה אברהם-בלילא: אני מפנה למילים מ"קביעת הסדר" ועד ל"להיטלים אלו".
רוחמה אברהם-בלילא: הצעת הקואליציה היא להשאיר את זה בחוק ההסדרים.
ראובן ריבלין: אני מציע את ועדת הפנים, אני כבר מודיע.
רוחמה אברהם-בלילא: שבעה מול עשרה.
רוחמה אברהם-בלילא: זה לא השתנה.
רוחמה אברהם-בלילא: החוק יידון בחוק ההסדרים.
אביגדור יצחקי: זה שבעה מול תשעה.
אביגדור יצחקי: אבל התוצאה אותה תוצאה.
רוחמה אברהם-בלילא: אתה רוצה לספור?
רוחמה אברהם-בלילא: בפעם הבאה מי שלא ירים את ידו גבוה, כאילו לא נחשב בספירה.
רוחמה אברהם-בלילא: לאיזו ועדה?
אביגדור יצחקי: היטלי ההפקה – לוועדת הכספים.
גדעון סער: רגע, אני רוצה לנמק.
גדעון סער: יושב-ראש הקואליציה ביקש את ועדת הכספים.
גדעון סער: אני רוצה להגיד שכל נושא חוק המים מאז ומתמיד נידון בוועדת הכלכלה.
גדעון סער: יש רצון מסוים להעביר סעיף מסוים לוועדת הפנים, מצד שותפה אחת לקואליציה.
גדעון סער: יש רצון אחר להעביר את זה לוועדת הכספים, זה רצון משרד האוצר.
גדעון סער: אנחנו אחרי שני פרקים שבהם היה נושא המסים, ולא היתה מחלוקת, מבחינה מקצועית, שהנושא הזה בתחום טיפולה של ועדת הכספים.